alsoe als op heden comen zijn bijden raidt
der stad van loeven katlijne musschairt inden
name van mgrieten roelofs huer docht ter
eenre en katlijne willairts t ande zijden
Aldair de voirs katlijne de moeder dede seggen
hoe zij tanden tijden der voirs huer dochter
verhuert hadde der voirg katlijnen willairts
alle jae om xxviii stuvs en om den halloen
te weten voe twee hymden een vouwe een par
gelapter schoeven en een par ongelapt schoeven
dair af de voirs katlijnen willairts der voirg
mgrieten sculdich en tacht was van vie jaen
uutgenomen de voirs schoeven beghende dair
ome huer bedwongen te hebben tot betalingen
op dwelck de voirs katlijne willairts antwordden
seyde dat zij der voirs mgrieten jairlijcx met
meer gehuert en hadde dan een croene en
dat zij der voirs mgrieten daenbynnen alsoe
vele cleeden wel gemaict hadde als de selve
hueringe gedragen mocht vclaren voirts de
selve katlijne willairts dat zij der voirscr
katlijnen musschairt te divsen stonden geseecht
hadde dat zij der voirg mgrieten niet houden
en soude om den cost en dede zij dat met
om der selv katlijnen musschairt wille wair
bij zij seyde dat zij niet meer geven en
woude dan sij sculdich was van betalene dair
tegen de voirs katlijne musschairt replicende
dede seggen dat tverantwordden der voirs
katlijnen willairts en gaf noch en nam ontkynen
huer geheelijck dat zij noeyt de voirs hueringe
opgeseecht heeft En tot dien dat de voirs
mgriet huer docht noeyt myn vhuert en was
jairlijcx dan als voirs steet Ende want de